User:RakocevicStasa/sandbox

Тројке из Белвила (Les Triplettes de Belleville), у Беликој Британији познатији као Belleville Rendez-vous, је забавни анимирани филм иѕ 2003. године, написан и режиран од стране Силвана Шомеа (Sylvain Chomet). Ово је био његов први дугометражни филм и направљен је као интернационална копродукција Француске, Канаде, Велике Британије и Белгије. У филму има врло мало дијалога; већина наратива спроведена је кроз песму и пантомиму. Радња прати госпођу Сузу, старију даму на задатку да спаси свог унука, учесника бициклистичке трке Tour de France, кога је киднаповала француска мафија и одвела у град Белвил. На њеном путовању прати је унуков верни гојазни пас Бруно, а касније јој се придружују и Тројке из Белвила, сада остареле певачице из 1930-их, које упознаје када стигне у велики град. Филм је добио бројне похвале публике и критичара за свој уникатан тил анимације. Номинован је за две велике награде - Best Animated Feature и Best Original Song Academy Awards.

Радња филма
У Француској, госпођа Суза одгаја свог унука Шампиона, меланхолично сироче. Покушава да га усрећи кроз музику, али не успева. Установљује да је дечак усамљен и купује му пса, Бруна, али ни он ни електричан возић не помажу. Чистећи унукову собу, испод кревета проналази књигу пуну слика бициклиста и одлучује да му набави трицикл. Тиме се Шампион напокон развесели и креће да се бави спортом. Након година тренинга, учествује у Великој Тури Француске. Међутим, исцрпљен, застаје да се одмори на једној од помоћних станица за такмичаре и заједно са још двоје бициклиста бива бива киднапован од стране мафијаша и превезен преко Атлантика. Откривши то, госпођа Суза се брзо упућује у пратњу великог брода преко океана на изнајмљеном педалину. Стигавши у Америку, госпођа Суза, без иједне паре у џепу, срећом преко песме упознаје Тројке из Белвила. Оне је угосте и, након занимљиве вечере, дозволе јој да се придружи једном од њихових концерата као гостујући музичар на удараљкама, како би успела да пронађе мафијаше који су јој отели унука. Уз помоћ Тројки, након велике јурњаве кроз град, Суза проналази складиште мафијаша, у потпуности га разара и спашава Шампиона.

Награде
Био је први ПГ-13 филм номинован за награду најбољег дугометражног анимираног филма, али је изгубио наспрам филма Finding Nemo. Номинован је и за најбољу оригиналну песму "Belleville Rendez-vous", коју су компоновали Беноа Шарест и Силван Шоме, а отпевао ју је Матју Шедид. Такође је освојио Цезара за најбољу филмску музику и Genie Award for Best Motion Picture и BBC Four World Cinema Award 2004.

Референце

 * Grey, Tobias (19 January 2003). "New Gaul draw: France toons up".
 * "The Triplets of Belleville". Box Office Mojo.
 * Curiel, Jonathan (29 December 2003). "For caricaturist Chomet, creator of 'Triplets of Belleville,' it's a long way from Disney".
 * "Festival de Cannes: The Triplets of Belleville". festival-cannes.com.
 * "The Triplets of Belleville (2003)". Rotten Tomatoes.
 * "The Triplets of Belleville". Metacritic.
 * James, Alison (17 February 2004). "Lumiere Awards puts spotlight on 'Triplets'".
 * Tillson, Tamsen (31 March 2005). "Genies toon in 'Triplets'".
 * "BBC Four delivers crown to 'Triplets'".

Екстерни линкови
Тројке из Белвила на [|IMDb]

Тројке из Белвила на [|AllMovie]

Тројке из Белвила на [|Box Office Mojo]

Тројке из Белвила на [|Rotten Tomatoes]

Тројке из Белвила на [|Metacritic]